Diari Oficial de la Generalitat Valenciana


Sumari del DOGV 7375, del 06-10-2014 (2014/9038)

DECRET 156/2014, de 3 d'octubre, del Consell, pel qual es modifica el Catàleg de Forests de Domini Públic i d'Utilitat Pública de la Província d'Alacant, amb l'exclusió de 124,30 m² de la forest d'utilitat pública núm. AL067, denominat Serra Baixa i Llomes, siti en el terme municipal de Crevillent i propietat del seu ajuntament, i la inclusió de 497,20 m² de terrenys forestals que hauran d'incloure's en la forest d'utilitat pública núm. AL067.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7375

Data del DOGV
:   06-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9038


Data del document
:   03-10-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 156/2014, de 3 d'octubre, del Consell, pel qual es modifica el Catàleg de Forests de Domini Públic i d'Utilitat Pública de la Província d'Alacant, amb l'exclusió de 124,30 m² de la forest d'utilitat pública núm. AL067, denominat Serra Baixa i Llomes, siti en el terme municipal de Crevillent i propietat del seu ajuntament, i la inclusió de 497,20 m² de terrenys forestals que hauran d'incloure's en la forest d'utilitat pública núm. AL067. [2014/9038]  
Yolanda Julia Candela Quesada ha sol·licitat l'exclusió d'una superfície de 124,30 m² que actualment forma part de la forest d'utilitat pública núm. AL067, denominat Serra Baixa i Llomes, siti en el terme municipal de Crevillent i propietat del seu ajuntament. Com a contraprestació oferix una superfície de 497,20 m², de característiques forestals semblants, propietat de la sol·licitant, que haurà d'incloure's en la forest d'utilitat pública núm. AL067.  
Com a conseqüència de la dita sol·licitud, la Conselleria d'Infraestructures, Territori i Medi Ambient ha instruït el corresponent expedient, de conformitat amb el que disposen els articles 16 i 17 de la Llei 43/2003, de 21 de novembre, de Forests, i els articles 11, 13, 24, 26 i 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, en el qual han quedat acreditats tant els requisits exigits per l'article 16 de la Llei 43/2003 per a autoritzar l'exclusió i permuta d'una part d'una forest catalogada, com la seua conveniència, ja que rep una superfície superior i de característiques forestals molt semblants a la sol·licitada. Per això, procedix accedir a la sol·licitud de la interessada i modificar el Catàleg de Forests de Domini Públic i d'Utilitat Pública de la Província d'Alacant per mitjà de l'aprovació del corresponent decret.  
  
Per tot això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 3 d'octubre de 2014,  
  
  
DECRETE  
  
Article 1. Descatalogació dels terrenys sol·licitats  
S'exclouen 124,30 m² de terreny forestal de la forest d'utilitat pública núm. AL067 del Catàleg de Forests de Domini Públic i d'Utilitat Pública de la Província d'Alacant, denominat Serra Baixa i Llomes, siti en el terme municipal de Crevillent i propietat del seu ajuntament, terreny sol·licitat per Yolanda Julia Candela Quesada, que és suma de dos parts (de 67,71 m² i de 56,59 m²) de la parcel·la 138 del polígon 53.  
  
  
Article 2. Autorització de la permuta  
S'autoritza la permuta, acordada entre l'Ajuntament de Crevillent i Yolanda Julia Candela Quesada, dels esmentats terrenys per uns altres pertanyents a esta, amb una superfície de terrenys forestals de 497,20 m², que és una suma de dos restes de les subparcel·les A i C de la parcel·la 142 del polígon 53.  
  
Article 3. Catalogació dels terrenys oferits  
S'inclouen en la forest d'utilitat pública núm. AL067 de la província d'Alacant les parcel·les oferides per Yolanda Julia Candela Quesada.  
  
  
Article 4. Modificació del Catàleg de Forests de Domini Públic i d'Utilitat Pública de la Província d'Alacant  
Es modifica la inscripció de la forest d'utilitat pública núm. AL067 en el Catàleg de Forests de Domini Públic i d'Utilitat Pública de la Província d'Alacant, que queda de la manera següent:  
  
Forest: Serra Baixa i Llomes.  
Núm. de catàleg: 67.  
Província: Alacant.  
Comarca: Baix Vinalopó.  
Terme municipal: Crevillent.  
Partit judicial: Elx.  
Pertinença: Ajuntament de Crevillent.  
Límits de la forest:  
Nord: forest pública La Serra.  
Est: cultius de particulars, carretera de Novelda a Torrevieja i terme municipal d'Elx.  
Sud: cultius de particulars, cases i coves del poble i cultius de particulars.  
Oest: terme municipal d'Albatera.  
Cabuda total: 967,5028 ha.  
Cabuda pública: 767,5028 ha.  
Espècies: pinus halepensis.  
Característiques: protecció contra els processos erosius.  
Inscripció en el registre: no consta.  
Delimitació: pendent d'aprovació  
Amollonament: no s'ha realitzat  
  
Article 5. Formalització de la permuta  
La permuta haurà de ser elevada a escriptura pública, que s'inscriurà en el Registre de la Propietat, i de la qual s'entregarà còpia autoritzada a la Conselleria d'Infraestructures, Territori i Medi Ambient per a la seua constatació en el Catàleg de Forests de Domini Públic i d'Utilitat Pública de la Província d'Alacant.  
  
Article 6. Replantejament i senyalització  
Yolanda Julia Candela Quesada haurà de col·locar en l'acte de replantejament, a costa seua, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de la Conselleria d'Infraestructures, Territori i Medi Ambient.  
  
Article 7. Adequació del Registre de la Propietat i del Cadastre Immobiliari  
Yolanda Julia Candela Quesada adequarà en el Registre de la Propietat la cabuda i la descripció de la finca de la seua propietat, i farà constar els límits amb la forest d'utilitat pública núm. AL067. Es procedirà de la mateixa manera respecte al Cadastre Immobiliari.  
  
  
DISPOSICIÓ FINAL  
  
Única. Efectes  
Este decret produirà efectes des de l'endemà de ser publicat en el Diari Oficial de la Comunitat Valenciana.  
  
Contra este decret, les persones interessades podran interposar recurs contenciós administratiu en el termini de dos mesos comptats a partir de l'endemà a la seua publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que disposa l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 3 d'octubre de 2014  
  
El president de la Generalitat,  
ALBERTO FABRA PART  
  
La conselleria d'Infraestructures, Territori i Medi Ambient,  
ISABEL BONIG TRIGUEROS